Na osnovu člana 20 i 20a Zakona o radu (Službene novine FBiH, br. 26/16 I 89/18), Uredbe o postupku prijema u radni odnos u javnom sektoru na teritoriji Kantona Sarajevo ( Službene novine KS br. 19/21 od 10.05.2021.godine), člana 39. Statuta KJKP”Tržnice-pijace” d.o.o. Sarajevo, te saglasnosti Ministarstva komunalne privede, infrastrukture, prostornog uređenja, građenja i zaštite okoliša br. 05-30-31374-1/21 od 07.10.2021.godine i br. 05-30-40541/21 od 10.11.2021.godine, te Odluke o potrebama za prijem radnika u radni odnos na određeno vrijeme, br. 5076/21 od 08.11.2021.godine, direktor KJKP”Tržnice-pijace” d.o.o. Sarajevo raspisuje

**J A V N I O G L A S**

**za prijem radnika u radni odnos na određeno vrijeme**

**Raspisuje se javni oglas za prijem 2/dva/ radnika u radni odnos na određeno vrijeme u trajanju od 12/dvanaest/ mjeseci u KJKP”Tržnice-pijace”d.o.o. Sarajevo za sljedeća radna mjesta**

1. **Inkasant ………………………………………………………….…………... 1 izvršilac**
2. **Radnik na tržnici …………………………………………………..………… 1 izvršilac**

**1. Opći uslovi za sve pozicije koje kandidati moraju ispunjavati**

Svi kandidati koji se prijavljuju na ovaj Javni oglas, moraju ispunjavati sljedeće opće uslove:

1. da je državljanin BiH (dokaz: uvjerenje o državljanstvu, original ili ovjerena kopija);
2. da je stariji od 18 godina i da nije ispunio uslove za penzionisanje (dokaz: izvod iz matične knjige rođenih -original ili ovjerena kopija);
3. da je zdravstveno sposoban za obavljanje poslova za koje se prijavljuje (dokaz: ljekarsko uvjerenje).

**2. Posebni uslovi koje kandidati moraju ispunjavati**

**Pozicija br. 1.- Inkasant**

**Posebni uslovi**

Kandidati koji se prijavljuju na poziciju br. 1 (Inkasant) moraju ispunjavati sljedeće uslove:

* da imaju završenu KV/SSS, III/IV stepen stručne spreme svih zanimanja (dokaz: Diploma o završenoj školskoj spremi – ovjerena kopija),

 - da ima najmanje 6 (šest) mjeseci radnog iskustva (dokaz: potvrda ili uvjerenje o traženom

 radnom iskustvu),

* poznavanje rada na računaru (dokaz o poznavanju rada na računaru – certifikat);

**Opis poslova**

Otvara i priprema objekat u kojem radi po dispoziciji, za normalan i nesmetan rad, brine se i obezbjeđuje urednu naplatu za pruženu uslugu, izdaje fiskalni račun te podnosi finansijski izvještaj uz svakodnevni polog pazara, u slučajevima odsustva koordinatora tržnih poslova poslovne jedinice, istog mijenja za vrijeme njegovog odusutva, sa ovlastima koordinatora, raspoređuje korisnike usluga po prodajnim mjestima-tezgama i obavlja svu neophodnu komunikaciju sa njima, izdaje tršno-pijačnu opremu i stara se o urednoj upotrebi iste od strane korisnika, stara se o čistoći unutar poslovne jedinice, u hitnim i neophodnim slučajevima poziva nadležnu policijsku upravu na intervenciju, provodi tržno-pijačni red, brine se o bezbjednosti i čuvanju objekta, prati rad pijačnih radnika te izdaje radne zadatke, istekom radnog vremena organizuje čišćenje objekta, odvoz otpadaka te propisno zatvaranje objekta, prima i izdaje robu od zakupaca iz magacina, vrši naplatu te vodi propisanu evidenciju, usko sarađuje i informira na dnevnoj bazi o svim aktivnostima nadležnog koordinatora poslovne jedinice, o svim nepravilnostima koje utiču ili mogu uticati negativno na poslovanje ili imidž Preduzeća, na dnevnoj bazi usmeno, a ukoliko je moguće obavezno i pismeno informira koordinatora, , obavlja i druge poslove po nalogu Rukovodioca Službe .

* Prijem radnika vrši se na period do 12/dvanaest/ mjeseci
* Osnovna neto plata: 1.300,00KM
* Mjesto rada: Sarajevo, Poslovne jedinice Preduzeća
* Radno vrijeme: 40 sata sedmično - dvije smjene

**Pozicija br. 2. - Radnik na tržnici**

**Posebni uslovi**

Kandidati koji se prijavljuju za poziciju br. 2 (Radnik na tržnici) moraju ispunjavati sljedeće uslove:

* NK (4 do 8 razreda osnovne škole), NSS/SSS stručne spreme svih zanimanja

(dokaz: za NK: ovjerena kopija svjedočanstva za posljednji završeni razred osnovne škole; za NSS:

 ovjerena kopija svjedočanstva o završenom osnovnom obrazovanju; za SSS: ovjerena kopija diplome

 traženog nivoa stručne spreme);

 - predhodno radno iskustvo nije potrebno

**Opis poslova**

Poznavanje rada sa sredstvima za čišćenja i pranja, obavlja sve poslove po nalogu koordinatora tržnih operacija, koji se odnose na poslove održavanja čistoće i urednosti na pijaci-tržnici, postavlja, sprema, čisti, pere tržne uređaje, inventar, prostor u objektu, uklanja, utovara otpatke, snijeg, led, te predmete koji zauzimaju prostor i ometaju normalno funkcionisanje objekta, obavlja i druge pomoćne poslove čišćenja, utovara, pretovara i sl. poslove po nalogu koordinatora tržnih operacija i rukovodioca Službe.

* Prijem radnika vrši se na period do 12/dvanaest/ mjeseci
* Osnovna neto plata: 830,25 KM
* Mjesto rada: Sarajevo, Poslovne jedinice Preduzeća,
* Radno vrijeme: 40 sati sedmično - dvije smjene.

**3. Prednost/prioritet pri zapošljavanju pod posebnim uslovima**

Prednost/prioritet pri zapošljavanju ostvaruju branioci i članovi njihovih porodica, u skladu sa Zakonom o dopunskim pravima boraca/branitelja BiH (“Sl. novine Kantona Sarajevo” br. 45/12 - prečišćeni tekst, 26/14, 46/17, 18/19, 20/20 i 24/20- ispravka, 18/21- novi prečišćeni tekst ), Zakonom o pravima demobiliziranih branilaca i članova njihovih porodica (“Sl. novine FBiH br. 54/19), Uredbom o jedinstvenim kriterijima i pravilima za zapošljavanje branilaca, članova njihovih porodica u Kantonu Sarajevo, Gradu Sarajevo i Općinama u Kantonu Sarajevo (“Sl. novine Kantona Sarajevo” br. 37/20 i 27/21) i Instrukcijom o bližoj primjeni kriterija vrednovanja prema Uredbi o jedinstvenim kriterijima i pravilima za zapošljavanje branilaca, članova njihovih porodica u Kantonu Sarajevo, Gradu Sarajevo i Općinama u Kantonu Sarajevo (“Sl. novine Kantona Sarajevo” br. 38/20, 28/21).

Kandidati da bi ostvarili prednost/prioritet pri zapošljavanju, u smislu uvećanja bodova nakon provedenog pismenog i usmenog ispita, trebaju da dostave dokaz da su u evidenciji JU Služba za zapošljavanje Kantona Sarajevo – (*dokaz: Uvjerenje biroa ne starije od datuma objavljivanja Javnog oglasa*), dokaz da su zaposleni na određeno vrijeme kod poslodavca (*dokaz: Potvrda izdata od strane poslodavca*), ili dokaz da su zaposleni sa nižom stručnom spremom od one koju posjeduju (*dokaz: Potvrda poslodavca sa obaveznom naznakom stepena spreme/zanimanja s kojom je radnik zasnovao radni odnos kod poslodavca ne starija od datuma objavljivanja Javnog oglasa*), te dostaviti dokumentaciju kojom se dokazuje status korisnika prava, u skladu sa Uredbom o postupku prijema u radni odnos u javnom sektoru na teritoriji Kantona Sarajevo (br. 19/21 od 10.05.2021.godine).

Dokumentacija kojom se dokazuje status korisnika prava:

|  |  |  |  |
| --- | --- | --- | --- |
| **Redni broj** | **Pripadnost branilačkoj kategoriji** | **Naziv dokaza - dokumenta** | **Organ koji ga izdaje** |
| **1.** | Član porodice šehida/poginulog, umrlog i nestalog branioca  | - Uvjerenje o statusu djeteta šehida-poginulog, umrlogi nestalog branioca- Rješenje o priznatom pravu na porodičnu invalidninu za suprugu šehida-poginulog, umrlog i nestalog branioca- Uvjerenje o učešću u Oružanim snagama šehida-poginulog, umrlog i nestalog branioca | Općinska služba za boračko-invalidsku zaštitu Grupa za pitanja evidencija iz oblasti vojne obaveze prema mjestu prebivališta |
| **2.** | Ratni vojni invalid  | Rješenje o priznatom svojstvu ratnog vojnog invalida  | Općinska služba za boračko-invalidsku zaštitu |
| **3.** | Dobitnik ratnog priznanja i odlikovanja  | Rješenje o priznatom pravu na mjesečno novčano primanje dobitniku priznanja | Općinska služba za boračko-invalidsku zaštitu |
| **4.** | Demobilisani branioci  | Uvjerenje o učešću u Oružanim snagama  | Grupa za pitanja evidencija iz oblasti vojne obaveze prema mjestu prebivališta |
| **5.** | Dijete:a) ratnog vojnog invalidab) dobitnika ratnog priznanja i odlikovanjac) demobilisanog branioca | Uvjerenje o statusu djeteta ratnog vojnog invalidaRješenje o priznatom pravu na:a) invalidninub) mjesečni novčani dodatakc) uvjerenje o učešću u Oružanim snagama | a) i b) Općinska služba za boračko-invalidsku zaštituc) Grupa za pitanja evidencija iz oblasti vojne obaveze prema mjestu prebivališta |

**Završne odredbe za pozicije 1. i 2.**

1. Kandidati su dužni dostaviti svojeručno potpisanu prijavu sa naznakom za koju poziciju se prijavljuju (Svojeručno potpisana pisana prijava na konkurs sa kontakt podacima i tačno navedenom dokumentacijom koja se prilaže uz prijavu na konkurs)
2. Kandidati su dužni dostaviti svojeručno potpisanu kraću biografiju (obavezno je naznačiti adresu prebivališta, kontakt telefon i e-mail);
3. Prijava kandidata mora da sadrži sve tražene dokaze o ispunjavanju općih i posebnih uslova za poziciju za koju se kandidat prijavljuje;
4. Tražena dokumentacija mora biti u originalu ili ovjerenoj fotokopiji (ne starija od 6/šest/ mjeseci);
5. Kandidati nisu dužni dostavljati uz prijavu dokaz iz općih uslova pod tačkom 1. i 2., s tim da će iste dostaviti na uvid prilikom obavljanja intervjua;
6. Ukoliko kandidati ne posjeduju uvjerenje ili potvrda poslodavca o radnom stažu (sa nazivom radnog mjesta, stepenom stručne spreme potrebne za navedeno radno mjesto, opisom poslova i vremenskim periodom obavljanja istih) potrebno je da dostave Uvjerenje o podacima registrovanim u matičnoj evidenciji iz PIO-a zajedno sa Uvjerenjem o tumačenju šifre zanimanja iz baze podataka matične evidencije osiguranika Federalnog zavoda penzijskog i invalidskog osiguranja, kako bi se utvrdilo da li je kandidat radio sa odgovarajućom spremom na poslovima za koje se traži radni staž.
7. Kandidati koji budu primljeni po ovom Javnom oglasu, do zasnivanja radnog odnosa dužni su dostaviti dokaze pod tačkom 3. iz općih uslova (ljekarsko uvjerenje),
8. Izabrani kandidati na poziciji br. 2 (Radnik na tržnici), pored uslova iz tačke 3. općih uslova (ljekarsko uvjerenje), dužni su dostaviti zdravstvenu potvrdu /nalaz da nema alergija na sredstva za čišćenje/pranje;
9. Kandidat se može prijaviti na više radnih mjesta, ali za svako radno mjesto mora podnijeti posebnu

prijavu i navesti na koje radno mjesto se prijavio i na koji vremenski period, dovoljno je da ovjerene kopije dokaza priloži samo za jedno radno mjesto, a za druga radna mjesta na koja se prijavio samo kopije (ovjerenih) dokaza o ispunjavanju uslova.

1. Radna knjižica/kopija ili ugovor o radu/kopija ne mogu poslužiti kao relavantan dokaz o radnom iskustvu;
2. Za radna mjesta gdje je kao uslov propisano osnovno obrazovanje, obavit će se samo usmeni ispit.
3. Radni odnos se zasniva na određeno vrijeme do 12/dvanaest/mjeseci.
4. Javni oglas ostaje otvoren 10/deset/ dana od dana posljednjeg objavljivanja, a isti se ima objaviti kao obavjest u dnevnim novinama „Oslobođenje“; a intergralni tekst zainteresovani kandidati mogu pogledati na web stranici Preduzeća [www.trznice.ba](http://www.trznice.ba) i web stranici Službe za zapošljavanje Kantona Sarajevo.
5. Nepotpune, neblagovremene i neuredne prijave neće se razmatrati, kao i kopije tražene dokumentacije koje nisu ovjerene; kao i prijave koje su kandidati pismeno povukli.
6. Komisija pisanim putem (putem pošte ili mail-a) obavještava kandidate čija dokumentacija nije ispravna, odnosno nepotpuna i neblagovremena, da nisu na spisku kandidata među kojima se provodi izborni postupak, sa navođenjem razloga zašto pristigla prijava nije ispravna, s tim što se kandidatima ostavlja mogućnost uvida u dostavljenu dokumentaciju, u roku od tri dana od dana prijema obavijesti.
7. Komisija za izbor kandidata za prijem u radni odnos na određeno vrijeme će razmotriti sve potpune i blagovremene prijave u smislu njihove formalnopravne ispravnosti i sačiniti spisak kandidata koji ispunjavaju uslove tražene javnim oglasom među kojima se provodi izborni postupak i to u vidu provođenja pismenog ispita, usmenog ispita ili praktičnog ispita zavisno od uslova završene stručne spreme tražene javnim oglasom.
8. Kandidati koji dostave blagovremene i potpune prijave će polagati ispit koji se sastoji iz pismenog i usmenog dijela, a o datumu, vremenu i mjestu polaganja pismenog i usmenog dijela ispita kandidati, će se obavijestiti putem telefona ili pismeno putem pošte na adresu ili putem mail-a koji dostave u prijavi, ukoliko se ne odazove na jedan od upućenih poziva (putem telefona, pošte ili putem mail-a) bit će isključen od daljeg postupka konkursne procedure.
9. Prednost u zapošljavanju se daje kandidatima koji po posebnim propisima imaju prioritet u zapošljavanju, što dokazuju odgovarajućim dokumentima (potvrda, uvjerenje) koje prilažu prilikom prijave na javni oglas, pozivajući se na poseban propis po kojem imaju prednost.
10. Direktor Preduzeća će donijeti Odluku o izboru kandidata u roku od tri radna dana od dana prijema Liste uspješnih kandidata.
11. Direktor Preduzeća pismeno (putem pošte ili putem mail-a) obavještava kandidate sa Liste uspješnih kandidata o Odluci o prijemu u radni odnos, te kandidate iz člana 11 stav 3 Uredbe o postupku prijema u radni odnos, odnosno kandidate iz člana 12. stav 3 Poslovnika o radu komisije u roku od pet dana od dana donošenja Odluke o prijemu u radni odnosi uz obavjest dostavlja Listu uspješnih kandidata sa bodovima.

Uz obavijest kandidatima iz stava 1 ovog člana dostavlja se Odluka o prijemu u radni odnos i Lista uspješnih kandidata sa bodovima. Na Odluku direktora Preduzeća o prijemu u radni odnos zainteresovani kandidati iz stava 1 ovog člana imaju pravo prigovora drugostepenom organu KJKP“Tržnice-pijace“d.o.o Sarajevo.

1. Preduzeće je obavezno objaviti Poslovnik o radu Komisije na web stranici [www.trznice.ba](http://www.trznice.ba) uz objavljeni tekst javnog oglasa
2. Dokumentacija koja se priloži ostaje u arhivi Preduzeća, i može se dobiti natrag na osnovu pismenog zahtjeva kandidata za povrat dokumentacije.
3. Kontakt osobu zaduženu za davanje dodatnih informacija možete dobiti na telefon: 033/205-353 ili putem e-mail adrese:kjkptrznicesa@bih.net.ba.
4. **Obavještenje za kandidate**: Kandidat može kod poslodavca preuzeti pitanja za pismeni ispit i listu propisa i literature iz oblasti iz koje će se polagati usmeni, pismeni i praktični ispit, a koja su prilagođena radnom mjestu koje se oglašava. Pitanja, lista i literatura iz oblasti iz koje će se polagati usmeni, pismeni ili praktični ispit utvrdit će poslodavac i objaviti ih na svojoj web stranici [www.trznice.ba](http://www.trznice.ba) prije raspisivanja javnog oglasa.

**Kovertirane prijave sa traženim dokazima možete dostaviti lično ili preporučeno poštom na adresu:**

**KJKP”Tržnice-pijace” d.o.o. Sarajevo**

**Ul. Mula Mustafe Bašeskije 4a**

**71000 Sarajevo**

sa nazankom

**PRIJAVA NA JAVNI OGLAS**

**za poziciju\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**(navesti na koju poziciju se prijavljujete)**

**-NE OTVARATI-**

**Na poleđini koverte OBAVEZNO naznačiti ime i prezime, adresu i broj telefona podnosioca prijave.**